CELEX: E2011P0005
Language: bg
Date: 2011-02-24 00:00:00
Title: Дело, заведено на 24 февруари 2011 г. от Надзорния орган на ЕАСТ срещу Норвегия (Дело E-5/11)

28.4.2011   
            
            
               BG
            
            
               Официален вестник на Европейския съюз
            
            
               C 125/13
            
         Дело, заведено на 24 февруари 2011 г. от Надзорния орган на ЕАСТ срещу Норвегия
   (Дело E-5/11)
   2011/C 125/11
   На 24 февруари 2011 г. в Съда на ЕАСТ беше заведено дело срещу Норвегия от Надзорния орган на ЕАСТ, представляван от Xavier Lewis и Ólafur Jóhannes Einarsson, в качеството им на агенти на Надзорния орган на ЕАСТ, с адрес: Rue Belliard 35, 1040 Brussels, Belgium.
   Надзорният орган на ЕАСТ иска от Съда на ЕАСТ да постанови, че:
   
               1.
            
            
               Като не е приело необходимите мерки, които да направят:
               
                           а)
                        
                        
                           Акта, посочен в глава V, точка 56оa от приложение XIII към Споразумението за Европейското икономическо пространство (Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност), както е адаптиран към Споразумението за ЕИП от протокол 1 към него; и
                        
                     
                           б)
                        
                        
                           Акта, посочен в глава V, точка 56оа към Споразумението за Европейското икономическо пространство (Регламент (ЕО) № 2038/2006 на Европейския парламент и на Съвета от 18 декември 2006 г. относно многогодишното финансиране на дейността на Европейската агенция по морска безопасност в областта на реагиране при замърсяването причинено от кораби и за изменение на Регламент (ЕО) № 1406/2002), както е адаптиран към Споразумението за ЕИП от протокол 1 към него, част от вътрешния си правов ред в предписания срок, Кралство Норвегия не е изпълнило задълженията си по член 7 от Споразумението за ЕИП.
                        
                     
         
               2.
            
            
               Кралство Норвегия да поеме разходите по съдебното производство.
            
         
      Правна и фактическа предистория и правни аргументи, приведени в подкрепа:
   
   
               —
            
            
               Надзорният орган на ЕАСТ посочва, че Кралство Норвегия не е направило Регламент (ЕО) № 2038/2006 и Регламент (ЕО) № 1406/2002 част от вътрешния си правов ред в срока, предписан с Решения на Съвместния комитет на ЕИП № 52/2007 и съответно № 81/2003.
            
         
               —
            
            
               Надзорния орган на ЕАСТ посочва, че Норвегия би трябвало да е включила Регламент (ЕО) № 1406/2002 и Регламент (ЕО) № 2038/2006 преди повече от седем и съответно повече от три и половина години. Поради това той счита, че правителството на Норвегия е имало време повече от достатъчното да приеме мерките, необходими да направи регламентите част от вътрешния си правов ред, и че не е изпълнило задълженията си по член 7 от Споразумението за ЕИП.